今日換一換地方,搵嚟中國同日本嘅靚女進行鬥Chok,分別係日本代表小林優美同埋中國嘅代表李晨熙,而佢哋都有一個共通點,都只係22歲,喺呢個關鍵性時刻,佢哋要點樣定位走自己嘅人生呢?就從三方面比較一下吧!
出生日期:1988年10月16日
三 圍:35-26-36
身 高:170cm
工作資歷:北京電影學院嘅舞蹈系學生,畢業後全力在娛樂圈發展,早期由於人氣一般,多客串模特兒工作,但由於身材出眾,照片出街後,成為網友追捧嘅對象,近年拍過多部影視作品,最近更與香港影視紅星洪金寶合作《蔡李佛拳》一片。
出生日期:1988年11月26日
三 圍:33-22-33
身 高:167cm
工作資歷:早年做過雜誌少女模特兒,2009年成為朝日啤酒代言人,人氣一時無兩,之後拍過兩套電視劇,雖然都是綠葉角色,但十分討好,獲一致好評,而寫真DVD係佢嘅主要戰線,總共出過三張,每張都有不俗成績,人氣度一直保持高企。
22歲嘅女藝人,很快就唔可以再走少女路線,所以一定要有成熟性感嘅外表,呢一點十分重要,而小林優美喺呢方面就比較輸蝕,因為佢一直都以清純為賣點,要佢突然走狂野性感路線,睇嚟會比較吃力,而且身材方面都蝕底好多,最驚佢強行性感,吃力不討好仲大件事。而李晨熙就唔同啦!佢樣子成熟,加上身材出眾,擁有35吋巨乳,只要少少變裝,就可以輕鬆走上性感狂野嘅路線,加上噴血度極高,一定可以令粉絲尖叫,所以呢一場比鬥,李晨熙佔優,先贏一局。
第二局就比試人氣,論人氣,小林優美絕對一馬當先,事關佢自出道以來,工作量唔多,但人氣高企,主因係佢嘅外表十分討好,深得粉絲嘅支持,加上緋聞唔多,所以粉絲一直對佢不離不棄,亦因為咁,所以佢接拍廣告或者硬照都有好高嘅叫價能力,但李晨熙就冇咁好彩,由於內地模特兒數以十萬計,要保持人氣,就要不停接工作,除咗接廣告或硬照拍攝之外,仲經常出席活動,人氣雖然唔錯,但叫價能力始終較差,這一局明顯係小林優美贏出。
對於未來發展,小林優美暫時都冇乜打算,好似仍在觀望階段,好少對外宣布有啲乜嘢具體嘅大計,但李晨熙就唔同,佢話要全力拍電視電影,而且唔怕辛苦,想走動作功夫女星嘅路線,果然話咁快佢就有機會同洪金寶合作拍電影,據講電影出街後,李晨熙嘅演出大受好評,證明靚女又打得,相信好快又有動作電影會搵佢主演。當然,如果李晨熙肯賣弄身手嘅同時,騷埋驕人嘅身材,相信唔走紅都唔得,事關打女都有唔少,但既性感又打得嘅,就真係唔多,呢局李晨熙勝。
金多保:我就喜歡小林優美多啲,因為佢十分清純,特別係扮可憐時,惹人憐愛。
小小張:我係李晨熙嘅粉絲,因為佢有35吋巨乳,單係呢點,我就要永遠支持佢。
聖意濃:兩個都唔錯,但要揀性幻想對象,咁當然係李晨熙啦,貪佢有揸拿吖嘛!
撰文:峰魂簫